**Hodnotiace kritériá**

**pre fázované projekty**

Prioritné osi 1 až 6   
Operačný program Integrovaná infraštruktúra   
2014 - 2020

**Verzia č. 1.0**

Dátum platnosti a účinnosti: 22.08.2015

Tento dokument obsahuje zoznam hodnotiacich kritérií pre fázované projekty Operačného programu Integrovaná infraštruktúra pre prioritnú os 1 až 6,

schválený Monitorovacím výborom OPII

Obsah

[Úvod 3](#_Toc423553503)

[Východiská pre fázovanie projektov 4](#_Toc423553504)

[OBLASTI PODPORY prioritných osí 1 aŽ 6 OPII (programové obdobie 2014 – 2020) 5](#_Toc423553505)

[HOdnotiace kritériá 9](#_Toc423553506)

[Prehľad Hodnotiacich kritérií a SPôSOB ich APLIKÁCIE 10](#_Toc423553507)

[Sumarizačný prehľad hodnotiacich kritérií pre FÁZOVANÉ projekty, ktorých fáza II bude realizovaná v rámci PO 1 aŽ 6 OPII 15](#_Toc423553508)

Úvod

Predmetom tohto dokumentu je stanovenie hodnotiacich kritérií pre tzv. fázované projekty v rámci prioritných osí 1 až 6 Operačného programu Integrovaná infraštruktúra (ďalej len „OPII“) a zároveň popis spôsobu aplikácie týchto kritérií s cieľom zabezpečiť transparentnosť návrhu hodnotiacich kritérií pre členov Monitorovacieho výboru pre OPII, Európsku komisiu, žiadateľov a iné zainteresované partnerské subjekty a verejnosť.

Dokument bol vypracovaný Riadiacim orgánom pre OPII (ďalej len „RO OPII“) v spolupráci s vecne príslušnými odbornými útvarmi MDVRR SR v súlade s čl. 125 ods. 3 písm. a) nariadenia Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (ďalej len „všeobecné nariadenie“).

Hodnotiace kritériá sa stanovujú v zmysle § 17 ods. 3 písm. e) zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov vo vyzvaní na predkladanie žiadostí o nenávratný finančný príspevok (ďalej aj „ŽoNFP“) a ich splnenie overuje RO OP II v schvaľovacom procese ŽoNFP.

Hodnotiace kritériá vrátane spôsobu ich aplikácie, ako aj ich každá zmena, podliehajú podľa čl. 110 ods. 2 písm. a) všeobecného nariadenia **schváleniu monitorovacím výborom**.

Kritériá budú aplikované hodnotiteľmi v procese odborného hodnotenia tzv. fázovaných projektov a budú slúžiť na posúdenie splnenia všeobecných podmienok pre fázovanie projektov a kvalitatívnej úrovne druhej fázy jednotlivých projektov a jej oprávnenosti pre financovanie z OPII v programovom období 2014 - 2020.

Východiská pre fázovanie projektov

Európska komisia umožnila fázovanie projektov medzi dvoma programovými obdobiami v rámci svojho rozhodnutia z 20. 3. 2013 o schválení usmernení k ukončeniu operačných programov prijatých na účely využívania pomoci z Európskeho fondu regionálneho rozvoja, Európskeho sociálneho fondu a Kohézneho fondu (2007 – 2013) v znení aktualizácie z 30. 4. 2015.

Princíp fázovania projektov sa môže uplatniť pre veľké projekty (projekty s celkovými nákladmi nad 50 mil. EUR) ako aj pre iné ako veľké projekty (projekty od 5 do 50 mil. EUR) Operačného programu Doprava.

Fázovanie veľkých projektov (projektov nad 50 mil. EUR) musí spĺňať nasledovné podmienky:

* projekt nebol schválený Európskou komisiou ako veľký projekt v rámci programového obdobia 2004 – 2006;
* projekt pozostáva z dvoch jasne identifikovateľných fáz, pokiaľ ide o jeho materiálne a finančné ciele; rozsah materiálnych cieľov každej fázy a korešpondujúcej finančnej alokácie má byť riadne popísaný a tento popis má byť súčasťou príslušného audit trialu; finančná alokácia každej fázy má byť jednoznačne stanovená s odkazom na materiálnu súčasť každej fázy s cieľom predchádzať dvojitému financovaniu,
* fáza II projektu je oprávnená na financovanie zo štrukturálnych fondov a/alebo z Kohézneho fondu v období rokov 2014 – 2020,
* žiadosť o zmenu veľkého projektu na jednej strane zníži finančné prostriedky na projekt v programovom období 2007-2013 (prvá fáza), na druhej strane však zachová pôvodný celkový cieľ veľkého projektu, ktorý sa musí dosiahnuť v programovom období 2014-2020, t.j. počas druhej fázy projektu.

Pre fázovanie iných ako veľkých projektov (projektov do 50 mil. EUR) musia byť splnené nasledovné podmienky:

* projekt nebol schválený RO v rámci programového obdobia 2004 – 2006,
* celkové náklady fázovaného projektu dosahujú minimálne 5 miliónov EUR;
* projekt pozostáva z dvoch jasne identifikovateľných fáz, pokiaľ ide o jeho materiálne a finančné ciele. Rozsah materiálnych cieľov každej fázy a korešpondujúcej finančnej alokácie má byť riadne popísaný a tento popis má byť súčasťou príslušného audit trailu. Finančná alokácia každej fázy má byť jednoznačne stanovená s odkazom na materiálnu súčasť každej fázy s cieľom predchádzať dvojitému financovaniu;
* fáza II projektu je oprávnená na prijatie pomoci zo štrukturálnych fondov a/alebo z Kohézneho fondu v období rokov 2014 – 2020.

RO OPII navrhol hodnotiace kritériá tzv. fázovaných projektov tak, aby:

* bola posúdená oprávnenosť fázovaných projektov na prijatie pomoci z OPII v programovom období 2014 – 2020 a zároveň
* v čo najväčšej možnej miere zjednodušil proces fázovania projektov a tým zabezpečil plynulé pokračovanie projektov v rámci programového obdobia 2014 – 2020.

Pri návrhu hodnotiacich kritérií tzv. fázovaných projektov RO OPII vychádzal z nasledovných skutočností:

* riadiaci orgán pre Operačný program Doprava sa v záverečnej správe o vykonávaní operačného programu pre programové obdobie 2007 – 2013 zaviaže, že fázované projekty budú realizované a ukončené v rámci programového obdobia 2014 – 2020,
* bola identifikovaná potreba flexibilného prístupu pri schvaľovaní fázovaných projektov, s cieľom plynulého prechodu z prvej fázy do druhej fázy bez zbytočných časových zdržaní,
* bola identifikovaná potreba znižovania administratívnej záťaže prijímateľov/žiadateľov tam, kde je to možné, najmä čo sa týka vypracovávania ŽoNFP a podpornej dokumentácie.

Navrhnuté hodnotiace kritériá vychádzajú z usmernení k ukončeniu operačných programov prijatých na účely využívania pomoci z Európskeho fondu regionálneho rozvoja, Európskeho sociálneho fondu a Kohézneho fondu (2007 – 2013) v znení aktualizácie z 30. 4. 2015.

V nadväznosti na uvedené ciele a východiská RO OPII definoval sústavu hodnotiacich kritérií pre prioritné osi 1 až 6 OPII.

OBLASTI PODPORY prioritných osí 1 aŽ 6 OPII (programové obdobie 2014 – 2020)

Sústava hodnotiacich kritérií (okrem kritéria všeobecných podmienok fázovania) definovaná v tomto dokumente sa vzťahuje na nasledovné oblasti podpory prioritných osí 1 až 6 OPII:

|  |  |  |  |  |
| --- | --- | --- | --- | --- |
| **Prioritná os** | **Investičná priorita** | **Špecifický ciel** | **Výsledky** | **Typy aktivít** |
| **PO1** | 7i): Podpora multimodálneho jednotného európskeho dopravného priestoru pomocou investícií do TEN-T | 1.1 Odstránenie kľúčových úzkych miest na železničnej infraštruktúre prostredníctvom modernizácie a rozvoja hlavných železničných  tratí a uzlov dopravne významných z hľadiska  medzinárodnej a vnútroštátnej dopravy | 1. odstránenie kľúčových úzkych miest na základnej sieti TEN-T (najmä v úseku Žilina – Košice a Žilina – št. hr. SR/ČR), 2. zníženie časových strát a prevádzkových nákladov, 3. zníženie negatívnych vplyvov na životné prostredie (zníženie hlukovej záťaže a emisií CO2, NO2 a PM10)12, 4. vytváranie predpokladov na zvýšenie podielu železničnej osobnej a nákladnej dopravy na deľbe prepravnej práce, 5. vytváranie predpokladov pre zvýšenie konkurencieschopnosti regiónov, zlepšenie mobility obyvateľov a potenciálu rastu zamestnanosti. | A. Modernizácia železničných tratí (zlepšovanie vybraných technických parametrov železničnej dopravnej cesty)  B. Elektrifikácia železničných tratí  C. Výstavba nových úsekov železničných tratí (v prípade, ak opodstatnenosť výstavby potvrdí relevantná štúdia realizovateľnosti)  D. Výstavba terminálov intermodálnej prepravy (v prípade, ak budú vytvorené vhodné trhové podmienky)  E. Projektová príprava |
| 7iii): Vývoj a modernizácia komplexných, interoperabilných  železničných systémov vysokej kvality a podpora opatrení na znižovanie hluku | 1.2 Zlepšenie technických podmienok pre prevádzku  medzinárodnej železničnej dopravy prostredníctvom  implementácie vybraných prvkov TSI na najdôležitejších tratiach pre medzinárodnú dopravu (TEN-T CORE) | 1. splnenie záväzkov vyplývajúcich z Rozhodnutia Komisie č. 2012/88/EÚ z 25. januára 2012 o technickej špecifikácii interoperability týkajúcej sa subsystémov riadenia – zabezpečenia a návestenia transeurópskeho železničného systému, nariadenia Komisie č. 454/2011/EÚ z 5. mája 2011 o technickej špecifikácii interoperability týkajúcej sa subsystému „telematické aplikácie v osobnej doprave“ transeurópskeho železničného systému a nariadenia č. 62/2006/ES z 23. decembra 2005 o technickej špecifikácii interoperability týkajúcej sa telematických aplikácií, 2. zvýšenie bezpečnosti železničnej dopravy. | 1. Implementácia systémov ETCS a GSM-R, TSI TAF/TAP 2. Obnova mobilných prostriedkov železničnej verejnej osobnej dopravy   C. Projektová príprava |
|  | 1.3 Zvýšenie atraktivity a kvality služieb železničnej verejnej osobnej dopravy prostredníctvom obnovy mobilných prostriedkov | 1. zvýšenie atraktivity verejnej osobnej dopravy prostredníctvom obstarania nových prostriedkov zabezpečujúcich verejnú železničnú osobnú dopravu, 2. podpora stabilizácie služieb poskytovaných vo verejnom záujme, 3. zníženie hlukovej záťaže a emisií CO2, NO2 a PM10 vyplývajúcej z prevádzky železničnej verejnej osobnej dopravy. |
| **PO 2** | 7i) Podpora multimodálneho jednotného európskeho dopravného priestoru pomocou investícií do TEN-T | 2.1 Odstránenie kľúčových úzkych miest na cestnej infraštruktúre TEN-T prostredníctvom výstavby nových úsekov diaľnic a rýchlostných ciest | 1. odstránenie kľúčových úzkych miest na základnej sieti TEN-T, predovšetkým v úseku Žilina – Liptovský Mikuláš a Žilina – št. hr SR/ČR a SR/PR, 2. zvýšenie bezpečnosti cestnej premávky, zníženie nehodovosti, 3. zníženie hlukovej záťaže a emisií CO2, NO2 a PM10 v intraviláne miest a obcí, 4. zníženie časových strát a úspora nákladov 5. poskytovanie dopravných informácií účastníkom cestnej premávky 6. zabezpečenie bezpečnej migrácie zveri 7. vytváranie predpokladov pre zvýšenie konkurencieschopnosti regiónov, zlepšenie mobility obyvateľov a zvýšenie potenciálu rastu zamestnanosti | 1. Výstavba diaľnic a rýchlostných ciest vrátane privádzačov (TEN-T CORE) 2. Budovanie inteligentných dopravných systémov 3. Zvyšovanie bezpečnosti cestnej dopravy 4. Projektová príprava |
| **PO3** | 7ii): Vývoj a zlepšovanie ekologicky priaznivých, vrátane nízkohlukových,  a nízkouhlíkových dopravných systémov vrátane vnútrozemských vodných ciest a námornej  dopravy, prístavov, multimodálnych prepojení a letiskovej infraštruktúry v záujme podpory  udržateľnej regionálnej a miestnej mobility | 3.1: Zvýšenie atraktivity verejnej osobnej dopravy prostredníctvom  modernizácie a rekonštrukcie infraštruktúry pre IDS a mestskú dráhovú dopravu | 1. zvýšenie atraktívnosti verejnej osobnej dopravy, 2. zlepšenie kvality služieb poskytovaných v MHD vo veľkých aglomeráciách (úspora času, rozšírenie ponuky služieb, zvýšenie komfortu a spoľahlivosti a pod.), 3. zlepšenie kvality údržby dráhových vozidiel MHD, 4. infraštruktúra umožňujúca zvýšenie podielu cestujúcich verejnej osobnej dopravy na deľbe prepravnej práce, 5. zníženie negatívnych vplyvov na životné prostredie (zníženie hlukovej záťaže a emisií CO2,NO2 a PM10) | 1. Modernizácia a výstavba električkových a trolejbusových tratí vrátane prvkov preferencie MHD a napojenia na ostatné druhy MHD a nemotorovú dopravu 2. Obstaranie mobilných prostriedkov dráhovej MHD (električiek a trolejbusov (vrátane vozidiel s pomocným pohonom) 3. Výstavba a modernizácia infraštruktúry pre IDS (modernizácia a výstavba prestupných terminálov so zásahom do železničnej infraštruktúry) 4. Vybudovanie a modernizácia technickej základne na opravu a údržbu vozidlového parku dráhovej MHD 5. Projektová príprava |
|  |  | 3.2: Zvýšenie atraktivity a prístupnosti verejnej osobnej dopravy prostredníctvom obnovy mobilných prostriedkov dráhovej MHD | 1. zvýšenie atraktívnosti verejnej osobnej dopravy, 2. zlepšenie kvality služieb poskytovaných dráhovou MHD vo veľkých aglomeráciách (úspora cestovného času, rozšírenie ponuky služieb, zvýšenie komfortu a spoľahlivosti a pod.), 3. zvýšenie prístupnosti vozidiel MHD, 4. zníženie negatívnych vplyvov na životné prostredie (zníženie hluku, emisií CO2, NO2 a PM10, vibrácií a pod.) – čistá MHD26, 5. zvýšenie podielu verejnej osobnej dopravy na deľbe prepravnej práce. |
| **PO4** | 7i): Podpora multimodálneho jednotného európskeho dopravného  priestoru pomocou investícií do TEN-T | 4.1: Zlepšenie kvality služieb poskytovaných vo verejnom prístave v Bratislave | 1. zlepšenie kvality verejných služieb poskytovaných v prístave v Bratislave, 2. zvýšenie bezpečnosti vodnej dopravy, 3. zníženie negatívnych vplyvov na životné prostredie (zníženie emisií CO2, NO2 a PM10 a zlepšenie systému nakladania s odpadmi, prevádzkovými a pohonnými hmotami), 4. vytváranie predpokladov na odstránenie kľúčových úzkych miest na infraštruktúre vodnej dopravy v TEN-T, 5. vytváranie predpokladov na zvýšenie podielu vodnej dopravy na deľbe prepravnej práce. | 1. Štúdia realizovateľnosti s cieľom zlepšenia splavnosti dunajskej vodnej cesty 2. Modernizácia a výstavba verejného prístavu v Bratislave 3. Zavádzanie moderných technológií do riadenia lodnej a prístavnej prevádzky 4. Pred investičná a projektová príprava |
| **PO5** | 7d): Vývoj a modernizácia komplexných, interoperabilných železničných  systémov vysokej kvality a podpora opatrení na znižovanie hluku | 5.1: Odstránenie kľúčových úzkych miest na železničnej infraštruktúre prostredníctvom modernizácie a rozvoja železničných tratí a súvisiacich objektov dopravne  významných z hľadiska medzinárodnej a vnútroštátnej dopravy (mimo TEN-T CORE) | 1. zlepšenie technických parametrov železničnej infraštruktúry vo vybraných úsekoch (mimo TEN-T CORE), 2. zvýšenie podielu elektrifikovaných tratí, 3. zníženie počtu úmrtí na železničných priecestiach, 4. zníženie negatívnych vplyvov na životné prostredie (zníženie hlukovej záťaže a emisií CO2, NO2 a PM10), 5. zvýšenie komfortu pre koncových užívateľov a tým atraktivity železničnej dopravy v regiónoch, 6. vytváranie predpokladov pre zvýšenie konkurencieschopnosti regiónov, zlepšenia mobility obyvateľov a potenciálu rastu zamestnanosti. | 1. Elektrifikácia železničných tratí. Rozvoj systémov šetrných k životnému prostrediu, vrátane systémov s nízkou hlučnosťou a nízko uhlíkových dopravných systémov 2. Znižovanie bezpečnostných rizík v železničnej doprave (napr. odstraňovanie úrovňových križovaní s cestnou infraštruktúrou, modernizácia železničných priecestí) 3. Výstavba a modernizácia prestupných terminálov železničnej osobnej dopravy a ich napojení na cestnú sieť 4. Výstavba nových železničných zastávok, zavádzanie štandardov tratí a staníc, optimalizácia grafikonu vlakovej dopravy 5. Vybudovanie infraštruktúry na kontrolu a prípravu vozového parku železničnej osobnej dopravy pre prevádzku v rámci služieb vo verejnom záujme, 6. Modernizácia železničnej infraštruktúry v súvislosti so zabezpečením efektívneho colného konania 7. Implementácia systémov ETCS a GSM-R, TSI TAF/TAP 8. Projektová príprava |
|  |  | 5.2: Zlepšenie technických podmienok pre prevádzku medzinárodnej  železničnej dopravy prostredníctvom implementácie vybraných prvkov TSI na  najdôležitejších tratiach pre medzinárodnú dopravu (mimo TEN-T CORE) | 1. splnenie záväzkov vyplývajúcich z Rozhodnutia Komisie č. 2012/88/EÚ z 25. januára 2012 o technickej špecifikácii interoperability týkajúcej sa subsystémov riadenia – zabezpečenia a návestenia transeurópskeho železničného systému a Nariadení Komisie č. 454/2011/EÚ z 5. mája 2011 a č. 62/2006/ES z 23. decembra 2005 o technickej špecifikácii interoperability týkajúcej sa telematických aplikácií, 2. zvýšenie bezpečnosti železničnej dopravy. |
| **PO 6** | 7a): Podpora multimodálneho jednotného európskeho dopravného  priestoru pomocou investícií do TEN-T | 6.1 Odstránenie kľúčových úzkych  miest na cestnej infraštruktúre  TEN-T prostredníctvom výstavby  nových úsekov rýchlostných ciest | 1. odstránenie kľúčových úzkych miest na súhrnnej sieti TEN-T, 2. zvýšenie bezpečnosti cestnej premávky a zníženie nehodovosti, 3. zníženie negatívnych vplyvov na životné prostredie (zníženie hlukovej záťaže a emisií CO2, NO2 a PM10 v intraviláne miest a obcí), 4. zníženie časových strát a prevádzkových nákladov, 5. zabezpečenie bezpečnej migrácie zveri – budovanie bezpečných koridorov pre migráciu zveri (tzv. zelené prechody), 6. vytváranie predpokladov pre zvýšenie konkurencieschopnosti regiónov, zlepšenia mobility obyvateľstva a potenciálu rastu zamestnanosti (napr. v cestovnom ruchu, stavebníctve). | 1. Výstavba rýchlostných ciest (mimo TEN-T CORE) 2. Projektová príprava. |
| 7b): Posilnenie regionálnej mobility prepojením sekundárnych  a terciárnych uzlov s infraštruktúrou TEN-T vrátane multimodálnych uzlov | 6.2 Zlepšenie bezpečnosti a  dostupnosti cestnej infraštruktúry  TEN-T a regionálnej mobility  prostredníctvom výstavby  a modernizácie ciest I. triedy | 1. zvýšenie kapacity ciest I. triedy na exponovaných úsekoch, 2. zvýšenie bezpečnosti cestnej premávky a zníženie nehodovosti, 3. zníženie negatívnych vplyvov na životné prostredie (zníženie hluku, emisií CO2, NO2 a PM10, vibrácií, prašnosti a pod. v intraviláne miest a obcí), 4. zníženie časových strát a prevádzkových nákladov, 5. vytváranie predpokladov pre zvýšenie konkurencieschopnosti regiónov, zlepšenia mobility obyvateľstva a potenciálu rastu zamestnanosti. | 1. Výstavba a modernizácia ciest I. triedy s cieľom zvýšenia bezpečnosti a plynulosti dopravy (mimo TEN-T CORE, mimo TEN-T) 2. Budovanie inteligentných dopravných systémov 3. Výstavba a modernizácia cestnej infraštruktúry v súvislosti so zabezpečením efektívneho colného konania 4. Projektová príprava |

HOdnotiace kritériá

Hodnotiace kritériá pre fázované projekty sú aplikované hodnotiteľmi v procese odborného hodnotenia. Hodnotiace kritériá slúžia na posúdenie kvalitatívnej úrovne druhej fázy projektov, t.j. na overenie, či druhá fáza projektu, ktorého prvá fáza bola realizovaná z prostriedkov Operačného programu Doprava v programovom období 2007 – 2013, spĺňa stanovené minimálne kvalitatívne požiadavky na to, aby bol projekt schválený pre realizáciu z prostriedkov Operačného programu Integrovaná infraštruktúra v programovom období 2014 – 2020. Predmetom hodnotenia je posúdenie súladu predkladanej ŽoNFP s hodnotiacimi kritériami pre fázované projekty.

Hodnotiace kritériá sú zaradené do 4 hodnotiacich oblastí, podľa ktorých sa ŽoNFP v procese odborného hodnotenia posudzuje:

1. príspevok navrhovaného projektu k cieľom a výsledkom OPII a jednej z prioritných osí 1 až 6,
2. navrhovaný spôsob realizácie projektu,
3. administratívna a prevádzková kapacita žiadateľa,
4. finančná a ekonomická stránka projektu.

Hodnotiace kritériá predstavujú minimálne požiadavky pre jednotlivé oblasti hodnotenia, ktoré fázované projekty musia splniť, aby boli oprávnené na prijatie pomoci z OPII v programovom období 2014 – 2020. Zároveň rešpektujú skutočnosť, že fázované projekty predstavujú špecifický typ projektov, ktoré boli pripravované, schvaľované a ktorých prvá fáza bola realizovaná v programovom období 2007 - 2013.

Sústava hodnotiacich kritérií je koncipovaná **iba na základe vylučovacích kritérií**, keďže ŽoNFP pre fázované projekty sú predkladané na základe vyzvania s vopred určenými žiadateľmi, a teda pri ich výbere neprebieha súťaž medzi viacerými projektmi. Projekt je hodnotený ako celok.

Vylučujúce kritériá sú vyhodnocované v prípade relevancie iba možnosťou „áno“ alebo možnosťou „nie“, pričom možnosť „nie“ pri vylučujúcom kritériu znamená automaticky nesplnenie kritérií pre výber projektov a neschválenie ŽoNFP.

**Na splnenie kritérií odborného hodnotenia je potrebné splniť (hodnotenie „áno“) pre všetky relevantné hodnotiace kritériá.**

Prehľad Hodnotiacich kritérií a SPôSOB ich APLIKÁCIE

| SÚSTAVA HODNOTIACICH KRITÉRIÍ – PROJEKTY OPERAČNÉHO PROGRAMU INTEGROVANÁ INFRAŠTRUKTÚRA, PRIORITNÉ OSI 1 až 6 |
| --- |

PRÍSPEVOK PROJEKTU K CIEĽOM A VÝSLEDKOM OP A PRIORITNEJ OSI

| Hodnotená oblasť | | Hodnotiace kritérium | | Typ kritéria | Predmet hodnotenia | Hodno-  tenie | Spôsob aplikácie hodnotiaceho kritéria |
| --- | --- | --- | --- | --- | --- | --- | --- |
| 1. | Príspevok projektu k cieľom a výsledkom OP a prioritnej osi | 1.1 | Súlad projektu so stratégiou operačného programu | vylučujúce | Posudzuje sa súlad fázy II so stratégiou OPII v príslušnej oblasti podpory, t.j. súlad s:   1. príslušným špecifickým cieľom (cieľmi ak relevantné), 2. očakávanými výsledkami, 3. definovanými oprávnenými aktivitami, 4. príslušnými ukazovateľmi stanovenými pre fázované projekty vo vyzvaní na predkladanie ŽoNFP a zodpovedajúcimi špecifickému cieľu.   Na rozdiel od administratívneho overenia ide o hĺbkové posúdenie vecnej (obsahovej) stránky projektu z hľadiska jeho súladu so stratégiou a cieľmi jednej z prioritných osí 1 až 6 OPII. | Nie | Hlavné aktivity projektu **nie sú** v súlade so stratégiou OPII v danej oblasti, resp. ich súlad je iba v deklaratívnej rovine. Projekt (druhá fáza) tak **nie je** **oprávnený** na financovanie v programovom období 2014 – 2020 z OPII. |
| Áno | Hlavné aktivity projektu **sú** v súlade so stratégiou OPII v danej oblasti. Projekt (druhá fáza) **je oprávnený** na financovanie v programovom 2014 – 2020 z OPII. |

NAVRHOVANÝ SPÔSOB REALIZÁCIE PROJEKTU

| Hodnotená oblasť | | Hodnotiace kritérium | | Typ kritéria | Predmet hodnotenia | Hodno-  tenie | Spôsob aplikácie hodnotiaceho kritéria |
| --- | --- | --- | --- | --- | --- | --- | --- |
| 2. | Navrhovaný spôsob realizácie projektu | 2.1 | Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom a výsledkom projektu | vylučujúce | Posudzuje sa riešenie projektu a aktivity fázy II projektu vo vzťahu, či:   1. bude prostredníctvom realizácie aktivít projektu zabezpečené dosiahnutie relevantných merateľných ukazovateľov uvedených v ŽoNFP vychádzajúcich z vyzvania v nadväznosti na hodnoty uvedené v ŽoNFP pre prvú fázu projektu 2. či navrhované riešenie projektu vytvára predpoklad pre jeho bezproblémovú realizáciu (ak relevantné). | Nie | Projekt vykazuje aspoň jeden z nasledovných nedostatkov:   1. plánované aktivity projektu nevedú k naplneniu realisticky nastavených hodnôt merateľných ukazovateľov alebo stanovené ukazovatele nie sú stanovené správne a ich číselné hodnoty nie sú primerane reálne, 2. navrhovaný spôsob realizácie projektu nevytvára podmienky pre jeho bezproblémový priebeh. |
| Áno | Plánované aktivity projektu **vedú** k naplneniu realisticky nastavených hodnôt merateľných ukazovateľov.  **Sú** popísané všetky potenciálne riziká a prijaté opatrenia, ktoré by inak mohli narušiť bezproblémovú realizáciu projektu. |
| 2.2 | Reálnosť aktivít projektu vo vzťahu k navrhovanému časovému harmonogramu projektu | vylučujúce | Posudzuje sa reálnosť časového harmonogramu realizácie všetkých aktivít fázy II projektu (hlavných aj podporných) v programovom období 2014 - 2020.  Predmetom hodnotenia je posúdenie, či etapizácia aktivít navrhovaných na realizáciu v rámci OPII je:   1. súladná z hľadiska aktivít a termínov uvádzaných v celej dokumentácii ŽoNFP (súlad termínov v ŽoNFP a priložených povoleniach/vyjadreniach), 2. logická z hľadiska časovej následnosti realizácie aktivít projektu, 3. realistická vo vzťahu k trvaniu jednotlivých aktivít a k ich výstupom (dodržanie lehôt schvaľovacích konaní, stavebných povolení, postupov verejného obstarávania a pod). | Nie | Etapizácia projektu obsahuje aspoň jeden z nasledovných nedostatkov, ktorý môže mať vplyv na dodržanie celkovej stanovenej dĺžky realizácie projektu a/alebo ohrozenie dosiahnutia cieľa a výsledkov projektu v programovom období 2014 - 2020:   1. obsahuje časovo nevhodne (nelogicky) nadväzujúce aktivity projektu, 2. dĺžka realizácie aspoň jednej z hlavných aktivít projektu nerešpektuje predpismi stanovené lehoty realizácie a/alebo je zreteľne časovo nereálna. |
| Áno | Etapizácia projektu **je** vnútorne súladná, aktivity **sú** logicky nadväzujúce a nastavené realisticky z hľadiska ich trvania. Časový harmonogram projektu **je** realistický z hľadiska dosiahnutia výstupov projektu v programovom období 2014 - 2020. *Časový harmonogram môže obsahovať formálne nedostatky, ktoré nemajú vplyv na dodržanie celkovej žiadateľom stanovenej dĺžky realizácie projektu a dosiahnutie výstupov projektu.* |

ADMINISTRATÍVNA A PREVÁDZKOVÁ KAPACITA ŽIADATEĽA

| Hodnotená oblasť | | Hodnotiace kritérium | | Typ kritéria | Predmet hodnotenia | Hodno-  tenie | Spôsob aplikácie hodnotiaceho kritéria |
| --- | --- | --- | --- | --- | --- | --- | --- |
| 3. | Administratívna a prevádzková kapacita žiadateľa | 3.1 | Kapacita žiadateľa na riadenie a realizáciu projektu a zabezpečenie  prevádzky projektu | vylučujúce | Posudzuje sa kapacita žiadateľa na realizáciu fázy II projektu, a to:   1. administratívna kapacita žiadateľa na riadenie projektu v súlade s podmienkami definovanými v príslušnej riadiacej dokumentácii pre implementáciu projektov v rámci OPII. V rámci toho sa posudzujú aj skúsenosti žiadateľa s riadením obdobných/porovnateľných projektov, 2. kapacita žiadateľa na realizáciu hlavných aktivít projektu z hľadiska vecného zamerania projektu, 3. kapacita žiadateľa na zabezpečenie prevádzky projektu.   V rámci tohto hodnotenia sa posudzuje, či žiadateľ disponuje dostatočnými administratívnymi kapacitami s potrebnou odbornou spôsobilosťou a know-how a potrebným materiálno-technickým zázemím na zabezpečenie uvedených aktivít. | Nie | Administratívne kapacity žiadateľa na riadenie fázy II projektu podľa podmienok definovaných v príslušnej riadiacej dokumentácii pre implementáciu projektov v rámci OPII **sú nedostatočné** z hľadiska ich počtu a/alebo skúseností s riadením obdobných/ porovnateľných projektov.  Žiadateľ **nedisponuje** adekvátnym materiálno-technickým zázemím a/alebo dostatočnými administratívnymi kapacitami s náležitou odbornou spôsobilosťou a know-how pre realizáciu hlavných aktivít fázy II projektu resp. na zabezpečenie prevádzky projektu v danej oblasti a uvedené zázemie a kapacity nemá zabezpečené ani prostredníctvom externého dodávateľa. |
| Áno | Administratívne kapacity žiadateľa na riadenie fázy II projektu podľa podmienok definovaných v príslušnej riadiacej dokumentácii pre implementáciu projektov v rámci OPII **sú dostatočné**.  Žiadateľ má zabezpečené, resp. deklaruje zabezpečenie riadenia fázy II projektu:   1. externými kapacitami so skúsenosťami v oblasti riadenia obdobných/porovnateľných projektov, alebo 2. internými kapacitami primeranými rozsahu projektu, ktoré majú skúsenosti s riadením aspoň jedného obdobného/porovnateľného projektu.   Žiadateľ **disponuje** adekvátnym materiálno-technickým zázemím a dostatočnými internými administratívnymi kapacitami s náležitou odbornou spôsobilosťou a know-how pre realizáciu hlavných aktivít fázy II projektu v danej oblasti, alebo má uvedené zázemie a/alebo kapacity zabezpečené prostredníctvom externého dodávateľa, resp. ho plánuje obstarať. |

FINANČNÁ A EKONOMICKÁ STRÁNKA PROJEKTU

| Hodnotená oblasť | | Hodnotiace kritérium | | Typ kritéria | Predmet hodnotenia | Hodno-  tenie | Spôsob aplikácie hodnotiaceho kritéria |
| --- | --- | --- | --- | --- | --- | --- | --- |
| 4. | Finančná a ekonomická stránka projektu | 4.1 | Účelnosť a vecná oprávnenosť výdavkov projektu | vylučujúce | Posudzuje sa, či sú výdavky fázy II projektu vecne oprávnené v zmysle riadiacej dokumentácie OPII upravujúcej oblasť oprávnenosti výdavkov (Príručky pre žiadateľa, Príručky k oprávnenosti výdavkov OPII) a vyzvania na predkladanie ŽoNFP a či spĺňajú podmienku účelnosti vzhľadom k stanoveným cieľom a očakávaným výstupom projektu (t.j. či sú potrebné/nevyhnutné na realizáciu projektu) a či celkové oprávnené výdavky projektu (za fázu I aj fázu II projektu) neboli v rozpočte projektu navýšené. | Nie | **Menej ako 75%** finančnej hodnoty celkových oprávnených výdavkov fázy II projektu **je**:   1. vecne oprávnených pre realizáciu v zmysle vyzvania na predkladanie ŽoNFP/Príručky pre žiadateľa/Príručky k oprávnenosti výdavkov OPII, resp. inej riadiacej dokumentácie a/alebo 2. potrebných pre realizáciu projektu vzhľadom k stanoveným cieľom a očakávaným výstupom. |
| Áno | **75 % a viac** finančnej hodnoty celkových oprávnených výdavkov fázy II projektu **je**:   1. vecne oprávnených pre realizáciu v zmysle vyzvania na predkladanie ŽoNFP/Príručky pre žiadateľa/Príručky k oprávnenosti výdavkov OPII alebo inej riadiacej dokumentácie a zároveň 2. potrebných pre realizáciu projektu vzhľadom k stanoveným cieľom a očakávaným výstupom. |
| 4.2 | Hospodárnosť a efektívnosť výdavkov projektu | vylučujúce | Posudzuje sa, či navrhnuté výdavky fázy II projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase.  Uvedené sa overuje prostredníctvom finančných limitov, príp. zrealizovaného verejného obstarávania, vykonaného prieskumu trhu alebo ďalších nástrojov na overenie hospodárnosti a efektívnosti výdavkov (napr. znalecký posudok, štátne expertízy, rezortné expertízy). | Nie | Žiadané výdavky fázy II projektu nie sú hospodárne a efektívne alebo nezodpovedajú obvyklým cenám v danom čase a mieste. |
| Áno | Žiadané výdavky fázy II projektu **sú hospodárne a efektívne** a zodpovedajú obvyklým cenám v danom čase a mieste. |

Sumarizačný prehľad hodnotiacich kritérií pre FÁZOVANÉ projekty, ktorých fáza II bude realizovaná v rámci PO 1 aŽ 6 OPII

|  |  |  |  |
| --- | --- | --- | --- |
| **Hodnotené oblasti** | **Hodnotiace kritériá** | **Typ kritéria** | **Hodnotenie** |
| 1. **Príspevok projektu k cieľom a výsledkom operačného programu a prioritnej osi** | 1.1 Súlad projektu so stratégiou operačného programu | vylučujúce | áno/nie |
| **2. Navrhovaný spôsob realizácie projektu** | 2.1 Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom a výsledkom projektu | vylučujúce | áno/nie |
| 2.2 Reálnosť aktivít projektu vo vzťahu k navrhovanému časovému harmonogramu projektu | vylučujúce | áno/nie |
| **3. Administratívna a prevádzková kapacita žiadateľa** | 3.1 Kapacita žiadateľa na riadenie a realizáciu projektu a zabezpečenie  prevádzky projektu | vylučujúce | áno/nie |
| **4. Finančná a ekonomická stránka projektu** | 4.1 Účelnosť a vecná oprávnenosť výdavkov projektu | vylučujúce | áno/nie |
| 4.2 Hospodárnosť a efektívnosť výdavkov projektu | vylučujúce | áno/nie |

Na splnenie kritérií odborného hodnotenia je potrebné splniť (hodnotenie „áno“) pre všetky relevantné hodnotiace kritériá.